Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12747

2. sz. Megjegyzés.- A helikopterek külső fényeinek műszaki specifikációját lásd a Légialkalmassági Kézikönyvben (DOC 9760. F. 4. 2. A helikopterben a fényeket úgy kell elhelyezni, hogy minimálisra csökkenjen annak lehetősége, hogy ezek hátrányosan befolyásolják a hajózó személyzetet kötelmei kielégítő ellátásában. F. 5. Az elektromágneses interferencia elleni védelem A légijármű elektromos rendszereit, különösen a repülés szempontjából kritikus és lényeges rendszereit – ahogy megfelelő,- meg kell védeni az elektromágneses interferenciától, mely akár belső, akár külső forrásból keletkezik. F. 6. Jegesedés elleni védelem Ha jegesedési viszonyok közötti repülésre kéri a légialkalmassági bizonyítványt, a helikopterről bizonyítani kell, hogy képes biztonságosan üzemelni az összes jegesedési körülmény között, melyekkel valószínűen szembekerül, az összes várható üzemeltetési környezetben. 2007/70/II. szám G. ALRÉSZ.ÜZEMELTETÉSI KORLÁTOZÁSOK ÉS INFORMÁCIÓK G. 1. Általános rész Azokat az üzemeltetési korlátozásokat, amelyeken belül a jelen Annex Szabványainak való megfelelést meghatározták, továbbá minden olyan egyéb információt, mely a helikopter biztonságos üzemeltetéséhez szükséges, közzé kell tenni a helikopter repülési kézikönyvében, vagy jelölésekkel, feliratokkal kell közölni, vagy egyéb olyan módon, mely hatékonyan segíti elő a cél elérését. G. 2. Üzemeltetési korlátozások G. 2. 1. Azokat a korlátozásokat, melyeknél ezek repülés közbeni túllépésének veszélye fennáll, és amelyek számszerűleg lettek meghatározva, alkalmas egységekben kell kifejezni. Ezeket a korlátozásokat, ha szükséges, helyesbíteni kell a méréshibák miatt oly módon, hogy a hajózó személyzet a számukra rendelkezésre álló műszerek alapján azonnal meg tudja állapítani azt, hogy mikor éri el a korlátozó értékeket. G. 2. 2. Terheléskorlátozások A terhelési korlátozásoknak magukba kell foglalni az összes tömegre, súlyponthelyzetre, tömegelosztásra és a padlóterhelésre vonatkozó korlátozó értéket (lásd az A. 2. 2. pontot). G. 2. 3. Repülési sebesség korlátozások A repülési sebesség korlátozásoknak magukba kell foglalniuk minden olyan sebességértéket (lásd a C.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes